
ΟΛΟΙ ΣΤΗΝ ΑΠΕΡΓΙΑ ΤΗΝ ΤΡΙΤΗ 14 ΟΚΤΩΒΡΙΟΥ 

ΟΛΟΙ ΣΤΗΝ ΑΠΕΡΓΙΑΚΗ ΣΥΓΚΕΝΤΡΩΣΗ ΣΤΙΣ 10.30 ΣΤΑ ΠΑΛΙΑ ΚΤΕΛ
ΣΤΑ ΣΚΟΥΠΙΔΙΑ ΤΟ ΚΑΤΑΠΤΥΣΤΟ ΝΟΜΟΣΧΕΔΙΟ ΓΙΑ ΤΟ 13ΩΡΟ ΚΑΙ ΤΗΝ ΕΥΕΛΙΞΙΑ!
ΔΙΕΚΔΙΚΟΥΜΕ ΜΟΝΙΜΗ ΣΤΑΘΕΡΗ ΔΟΥΛΕΙΑ ΓΙΑ ΟΛΟΥΣ, ΜΕ ΑΥΞΗΣΕΙΣ ΣΤΟΥΣ ΜΙΣΘΟΥΣ, ΧΡΗΜΑΤΑ ΓΙΑ ΜΙΣΘΟΥΣ, ΣΥΝΤΑΞΕΙΣ, ΥΓΕΙΑ ΚΑΙ ΠΑΙΔΕΙΑ
ΚΑΙ ΟΧΙ ΓΙΑ ΤΟΥ ΝΑΤΟ ΤΑ ΣΦΑΓΕΙΑ!
Συναδέλφισσες, Συνάδελφοι
Η κυβέρνηση κατέθεσε το νομοσχέδιο για το 13ωρο στη βουλή. Μονόδρομος για μας τους εργαζόμενους η κλιμάκωση του αγώνα μας. Καλούμε σε μαζική συμμετοχή στη νέα απεργία την Τρίτη 14/10 και στην απεργιακή συγκέντρωση 10.30 στα Παλιά ΚΤΕΛ. Στα σκουπίδια το 13ωρο και η σύγχρονη σκλαβιά, εμείς και οι μαθητές μας δεν είμαστε μηχανές!

Κεφάλαιο, ΕΕ και κυβερνήσεις τους μας θέλουν σύγχρονους δούλους, να ζούμε για να δουλεύουμε μόνο ούτε τα παιδιά μας να μη βλέπουμε! Είναι αυτοί που στηρίζουν την πολιτική της κυβέρνησης που θεωρεί πως δεν αντέχει η οικονομία τους να δοθεί 13ος και 14ος μισθός, που αφήνουν υγεία και παιδεία στην τύχη τους, που πετάνε βιοπαλαιστές έξω από τα σπίτια τους! Είναι η πολεμική οικονομία τους που θέλει τους εργαζόμενους να δουλεύουν ήλιο με ήλιο και με το πειθαρχικό να επιβάλουν σιγή νεκροταφείου στους χώρους δουλειάς στο Δημόσιο.

Καμιά θυσία για τα κέρδη των μονοπωλίων και τα γεράκια του πολέμου!

 Ήδη έχουμε πληρώσει πολλά με τα μνημόνιά τους και όλους τους αντεργατικούς νόμους τους! Ως εδώ! Δεν περιμένουμε σωτήρες, διεκδικούμε (και στην εποχή μας μπορούμε να έχουμε) μόρφωση, ζωή και δουλειά για όλους με σύγχρονα δικαιώματα:
Σταθερή και μόνιμη δουλειά για όλους! Δουλειά με δικαιώματα!
Κατάργηση της διευθέτησης του χρόνου εργασίας και όλων των μορφών ελαστικής απασχόλησης.
Γενναίες αυξήσεις σε μισθούς και σε συντάξεις για να ζούμε με αξιοπρέπεια από τον μισθό μας. Επαναφορά 13ου και 14ου μισθού. Κλαδικές Συλλογικές Συμβάσεις Εργασίας με δραστική μείωση εργάσιμου χρόνου.

Λεφτά για μισθούς, συντάξεις, Υγεία, Παιδεία - κάλυψη τώρα όλων των κενών, για σύγχρονα σχολεία και μεταφορές και όχι για τους ιμπεριαλιστικούς στρατιωτικούς εξοπλισμούς, για του πολέμου τα σφαγεία και τα κέρδη των λίγων! Άμεσα μέτρα ενάντια στην ακρίβεια και για την προστασία του εισοδήματός μας.

Καμιά εμπλοκή της χώρας μας στο μακελειό των πολέμων!
Προστασία της λαϊκής κατοικίας! Πλήρης νομοθετική προστασία της πρώτης κατοικίας των λαϊκών νοικοκυριών και απαγόρευση των πλειστηριασμών της πρώτης κατοικίας.

